[{"text_idx": "#000000", "text": "Gobbi o\u0303hukarusell on Montessori o\u0303hukarusellide sarjas kolmas. Olles meisterdanud kaks esimest (Munari ja oktaeeder o\u0303hukarusellid), siis oma lihtsuses on see siiani tegemise mo\u0303ttes ko\u0303ige ajamahukam, tasub varuda kannatust!"}, {"text_idx": "#000001", "text": "See o\u0303hukarusell on loodud itaallanna Gianna Gobbi poolt, kellega Maria Montessori to\u0308o\u0308tas va\u0308ga la\u0308hedaselt koos pa\u0308rast II maailmaso\u0303da kui ta pani kokku programmi vanuseastmele 0-3. O\u0303hukarusell tutvustab beebile u\u0308he konkreetse tooni 5-astmelist muutumist tumedamast heledamaks. O\u0303hukaruselli valmistamiseks kastatakse 4-5cm la\u0308bimo\u0303o\u0303duga vahtplastist palle, mis kaetakse tikkimisniidiga. Mulinee toob pallidel va\u0308lja po\u0303nevaid tekstuure ja varje."}, {"text_idx": "#000002", "text": "Gobbi o\u0303hukaruselli tutvustatakse vanuses 2-3 kuud ning nagu ko\u0303igi teistegi puhul, siis kui beebi on rahulik, a\u0308rkvel ning ta\u0308helepanelik. Lapsevaatluse tulemusel on vo\u0303imalik hinnata lapse huvi konkreetse tegevuse suhtes ning samuti ma\u0308rgata, kuidas tema na\u0308gemine areneb."}, {"text_idx": "#000004", "text": "Otsusta, mis va\u0308rvi o\u0303hukaruselli soovid ning osta sobivad mulineed. Mina tegin kolm \u2013 kollase, rohelise ja roosa ning need on ma\u0308rgitud allolevas listis tumedamalt."}, {"text_idx": "#000005", "text": "Valik va\u0308rvikombinatsioone, mis vastavad DMC mulineede va\u0308rvikoodidele:"}, {"text_idx": "#000006", "text": "valida va\u0308lja 5 va\u0308rvi, mis muutuvad tumedamast heledamaks."}, {"text_idx": "#000008", "text": "Tee pallidesse piisavalt suure la\u0308bimo\u0303o\u0303duga auk. Mina kasutasin esimeseks torkeks tavalist puidust grillpulka ning seeja\u0308rel tegelikult kohvimasina piima sissevo\u0303tu toru (u\u0308heso\u0303naga, seda mis kodus leidub ning peaasi, et on paraja la\u0308bimo\u0303o\u0303duga). Hea on kasutada sama puupulka, millele pallid riputatakse, kuid kuna minul oli see liiga ja\u0308me, siis mina ei kasutanud. Auk peab olema piisavalt suur, et kui niiti peale panema hakata, mahuks no\u0303el ka lo\u0303pupoole la\u0308bi."}, {"text_idx": "#000009", "text": "Vo\u0303ta tikkimisniit paraja pikkusega (mulineeniidi pikkus vihis on 8m). Alguses proovisin kahekordse niidiga, et saab a\u0308kki kiiremini, kuid esteetiliselt ja\u0308i tulemus kole, sest kui niit on topelt, siis oli kuidagi kehv seda pingutada. Mo\u0303ni ka\u0308sito\u0308o\u0308huviline ilmselt saaks ka terve 8m pikkusega niidiga hakkama, aga minu praktika oli, et jagasin u\u0308he vihi kolmeks, siis oli niidi pikkus piisavalt paras. Kata pall niidiga. Minul kulus u\u0308he palli kohta 2 vihti ning kindlasti arvesta sellega, et lo\u0303pus ja\u0308a\u0308ks va\u0308ike kogus niiti, mida kasutada riputamiseks. Niidi otsa kinnitasin kahepoolse ka\u0308sito\u0308o\u0308teibiga palli ku\u0308lge. See oli hea mo\u0303te, sest pealmine kiht teatud kohtadel kinnitus ka teibi ku\u0308lge ning ei nihkunud paigast kui mo\u0303ni koht saigi liiga lo\u0303dvalt."}, {"text_idx": "#000010", "text": "Sae/vo\u0303ta sobivas pikkuses riputuspulk, mis 5cm la\u0308bimo\u0303o\u0303duga palli puhul on 30cm. Kuna mul oli Munari o\u0303hukarusellide valmistamisest alles karp akru\u0308u\u0308lva\u0308rve, otsustasin neid kasutada ning kaks pulka a\u0308ra va\u0308rvida \u2013 kollase ja rohelise. Kuna valge va\u0308rv oli otsas ning punane tundus liiga punane roosade pallide jaoks, otsustasin selle naturaalset tooni ja\u0308tta. Mo\u0303o\u0303da iga palli jaoks sobivas pikkuses riputusno\u0308o\u0308r. Ko\u0303ige tumedam pall, ko\u0303ige pikema no\u0308o\u0308riga. Mina tegin ta\u0308histamiseks lihtsalt so\u0303lme sobivasse kaugusesse."}, {"text_idx": "#000011", "text": "Kinnita pallid puidust pulgale. Kasutasin selleks so\u0303lme seaso\u0303rg \u2013 juhend na\u0308iteks siin. Hea so\u0303lm, millega sai riputusno\u0308o\u0308ri pingutada just so\u0303lmeni, mille olin endale varem ma\u0308rgiks teinud."}, {"text_idx": "#000012", "text": "Sa\u0308ti no\u0308o\u0308rid sobivate vahedega. Mina kinnitasin igaks juhuks no\u0308o\u0308rid ning a\u0308ra lo\u0303igatud niidisabad la\u0308bipaistva ku\u0308u\u0308nelakiga. A\u0308a\u0308rtesse ja\u0308tsin 3cm vaba ruumi ning pallide vahele 6cm."}, {"text_idx": "#000013", "text": "Kasuta sama va\u0308rvi mulineed ning tee o\u0303hukarusellile riputusniidid, vo\u0303i nagu minu puhul, rohelise jaoks ei ja\u0308tkunud piisavalt niiti ning kasutasin hoopis rohelist heegelniiti, mis oli sarnase tooniga.Naudi."}, {"text_idx": "#000014", "text": "Kokkuvo\u0303tteks vo\u0303ib o\u0308elda, piisab vaid u\u0308hest va\u0308rvist, kuid ilmad olid seda o\u0303hukaruselli tehes lihtsalt nii ilusad, et me L. elasimegi aias. See oli mo\u0303nus ja lihtne tegevus, mida teha samal ajal kui tema liivakastis hullas. Midagi ei lennanud tuulega a\u0308ra, kuskil ei pidanud na\u0308puga ja\u0308rge ajama, lihtsalt no\u0303elu niiti u\u0308mber palli \ud83d\ude42 Muidugi valmiskujul on need valitud va\u0308rvitoonid nii imeliselt sa\u0308ravad ja ilusad (eriti pa\u0308ikese ka\u0308es!), loodan, et meie montessori-beebi naudib neid."}]